title: ularning vazifalari - O‘zbekiston respublikasi oliy va o‘rta maxsus ta’lim vazirligi namangan davlat universiteti
text: 437
  6) pul taklifi ustidan nazorat qilish mas’uliyatini oladi, milliy valyutani
  muomalaga chiqaradi. Iqtisodiyotning ehtiyojlariga mos ravishda pul muomalasini
  tartibga soladi.
  Monetar siyosatning asosiy maqsadi inflyatsiyani past darajada ushlab turish va
  so’mning barqaror ayirboshlash kursini ta’minlashdan iborat. Mazkur vazifalar
  makroiqtisodiy barqarorlikni mustahkamlash va iqtisodiy o’sishni rag’batlantirishga
  yo’naltirilgan umumiqtisodiy siyosat bilan uzviy bog’langandir.
  O’zbekiston Markaziy banki o’zining asosiy vazifalarini bajarish bilan bir
  qatorda, bank xizmatlarini erkinlashtirishga qaratilgan siyosatni ham olib boradi. Bank
  tomonidan pul-kredit siyosatining vositalari sifatida ochiq bozorda qimmatli qog’ozlar
  operatsiyasi, ichki valyuta bozoridagi operatsiyalar, qayta moliyalashtirish stavkasi va
  tijorat banklariga majburiy zaxira talablari vositalari ham ishga solinadi.
  Bozor iqtisodiyotiga o’tish sharoitida banklar va korxonalar teng huquqli
  sheriklar sifatida chiqadi. Kredit berishda fan-texnika taraqqiyotini jadallashtirishni,
  ishlab chiqarishni rivojlantirishning yangi sifat darajasiga erishishni ta’minlaydigan
  tadbirlarga ustunlik beriladi.
  Banklar o’z tasarrufidagi resurslardan foydalanish samaradorligi uchun moddiy
  jihatdan mas’ul hisoblanadi va shu sababli kredit-pul operatsiyalari ko’proq ularning
  iqtisodiy foydaliligiga va samaradorligiga qarab beriladi.